དགེ་རྒན་གྱིས་སློབ་འཁྲིད་རྩ་གནད་དང་སློབ་འཁྲིད་བྱ་བའི་འཆར་གཞི་གཉིས་ལ་བརྟེན་ནས།ཁྱབ་ཆེ་བ་དང་རྒྱུད་རིམ་ལྡན་པའི་སྒོ་ནས་ཕྱི་དཔོགབརྟག་དཔྱད།དབྱེ་ཞིབ།གྲོས་ཞིབ་གཏན་འབེབ་བཅས་བྱེད་པའི་སྐད་ཡིག་སློབ་འཁྲིད་བྱ་བའི་ནུས་པའི་རིགས་ཤིག་ལ་སྟོན་པ་ཡིན།ནུས་པ་དེ་རིགས་ཀྱིས་ངོས་ཟིན་མཐོར་འདེགས་དང་ཉམད་མྱོང་སྤྱི་སྡོམ།ཆོས་ཉིད་འཚོལ་བ།གྲུབ་འབྲས་དར་སྤེལ།ནོར་འཁྲུལ་ཡོ་བསྲང་།བྱ་བ་ལེགས་བཅོས་དང་དར་སྤེལ་བྱེད་པ་བཅས་ཚང་མར་དོན་སྙིང་གལ་ཆེན་ཡོད་པ་ཡིན།སྤྱི་སྡོམ་བྱེད་དགའ་ན།བྱ་བ་འཕེལ་རྒྱས་དང་རྟོགས་པ་དགེ་མཚན་བཅས་ལྡན་པ་ཡིན།སྐད་ཡིག་དགེ་རྒན་ལ་ལས་བྱ་བ་དཀའ་ཚེགས་ཆེ་ཞིང་ནན་ཏན་གྱིས་སྐད་ཡིག་ཁྲིད་ཚེ་ལྟ་ཚུལ་གསར་བ་ཅུང་ལྡན་ན་ཡང་།སློབ་འཁྲིད་སྤྱི་སྡོམ་གྱི་ནུས་པ་ཆད་སྟབས།ངོས་ཟིན་མཐོར་འདེགས་དང་ཉམས་མྱོང་ཁྱབ་སྤེལ་བྱེད་མི་ཐུབ་པས།བྱ་བ་ཐོག་མཐའ་བར་གསུམ་དུ་དགེ་མཚན་ལྡན་མི་ཐུབ་བོ།།དགེ་རྒན་ལ་ལ་བྱ་བ་སྤྱི་སྡོམ་གྱི་ནུས་པ་ཧ་ཅང་ལྡན་ཞིང་།རྒྱ་ཆ་བསགས་པ་དང་ཞིབ་འཇུག་ཕྱོགས་སྡོམ་ལ་དགའ་བ།མངོན་སུམ་ཐམས་ཅད་རྗེས་དཔག་ཏུ་མཐོར་བཏགས་ཏེ།དེའི་ཁྲོད་ཆོས་ཉིད་རྙེད་དེ།ཉམས་མྱོང་ཕྱོགས་སྡོམ་དང་དགེ་སྤེལ་སྐྱོན་གཡོལ་བཅས་བྱས་ནས།སློབ་འཁྲིད་ཀྱི་སྤུས་ཚད་མུ་མཐུད་དུ་མཐོར་འདེགས་སུ་གཏོང་བ་རེད།སློབ་འཁྲིད་སྤྱི་སྡོམ་གྱི་ནུས་པ་དེ།སྤྱི་སྡོམ་བྱ་བའི་དམིགས་ཡུལ་དང་ངོ་བོ།ནང་དོན་བཅས་མི་འདྲ་ལ།སྣ་རིགས་ཀྱང་མི་མཐུན་ཕྱིན།སྤྱི་སྡོམ་བྱེད་པའི་དོན་གྱི་ཁྱབ་ཁོངས་ཀྱིས་འབྱེད་དེ།ཕྱོགས་བསྡོམས་རང་བཞིན་དང་ཆེད་དོན་རང་བཞིན་གྱི་སྤྱི་སྡོམ་གཉིས་སུ་བཀར་ཆོགསྤྱི་སྡོམ་གྱི་དམིགས་ཡུལ་ནས་དགར་ན།དཔྱད་གཞི་ཡིག་རིགས་དང་ཉམས་མྱོང་རང་བཞིན་གྱི་སྤྱི་སྡོམ་གཉིས་སུ་བཀར་ཆོགསྤྱི་སྡོམ་གྱི་དུས་ཚོད་ནས་དགར་ན།སློབ་ལོ་དང་སློབ་སྐབས་སློབ་དཀྱིལ་བཅས་ནས་ཀྱང་བགོས་ནས་སྤྱི་སྡོམ་བྱས་ཆོགདེ་ལྟ་བུའི་སྤྱི་སྡོམ་གང་ཡིན་ཡང་།ཚང་མར་དམིགས་ཡུལ་གསལ་བོ་དང་ལྟ་བ་ཡང་དགཚན་རིག་གི་ཐབས་ཤེས་ལྡན་དགོས་པ་ལས་དཔེ་གཅིག་བརྒྱ་འགེབས་དང་དགེ་མཚན་ཁོ་ནའི་སྐྱོན་ཞུགས་མི་རུང་།ངེས་པར་དུ་དོན་དངོས་ལས་བརྩམས་ཏེ།བདེན་པ་བདེན་དྲང་དང་གནད་དོན་གཙོ་བོ་འཛིན་པ།རྒྱུ་ཆ་གང་ལེགས་ལྡན་དགོས།ལྟ་བ་དང་དབྱེ་ཞིབ་ལྡན་པའི་སྒོ་ནས་གྲུབ་འབྲས་ཁས་ལེན་དགོས་པར་མ་ཟད།ཉམས་མྱོང་འདོན་པ་དང་ཁ་ཕྱོགས་གསལ་སྟོན།ད་དུང་།གནད་དོན་འཚོལ་བ་དང་རྒྱུ་རྐྱེན་ལ་དབྱེ་ཞིབ་བྱེད་པ།དེ་དག་ཚང་མ་སློབ་འཁྲིད་བྱ་བ་བཅོས་བསྒྱུར་གྱི་དོན་དུ་རེད།